
“Ogni volte che e-vegn fùr in tune o in cheatre fate 
la question de lenghe, al-ul dî che a-é daùr a ma- 
dressi dute une schirie di atris problems, la dibisu- 
gne di implantà rapuarts plui didentri e plui salds 
tra les clapes che a-diregin e la masse popolâr na- 


cional” (Gramsci) 


Chestes notes di grafie achi a-ân la pretese di dà un imprest 
unitari a ducj chéj che a-intindin di scrivi par furlan; ma no dome: A 
DUCJ CHEJ CHE A-SON DE BANDE DAL MUVIMENT NACIONALI- 
TARI FURLAN, par un Friùl che si autodetermini la sò storie, e in 


cunvigne cun cheste storie al-intindi cjatà la strade viers el socialisim. 


A-é ore di capi la impuartance di un imprest sigür e sald tantche 
la lenghe furlane, par implantà juste la QUESTION FURLANE. E inalore 
a-é ore di sierá cun scritures e grafies nassudes dulà che la question 
furlane a-intindevin distuargile, o ancje dulà che semplicementri no si 
viodeve el quadri intír de question, e la grafie e-jere un imprest par che 


dome qualchidun al-podess scrivi, e ducj chejatris dome lei. 


Les propuestes che a-son achi dentri no son inventades di cui 
che si firme câ sot. Si vul di che si à tegnüt cont di tantes esperiences e 
propuestes grafiches, di ce risultát che a-àn dát intant che si les à dopra- 
des. E chestes propuestes a-vegnin di tantes bandes. Si à dome cirüt 
di cjatá une unitát funcionál e pulitiche di propueste, par cui che di 
cumó indenant j covente di scrivi par furlan cu la cussience di fá une 


acion rivolucionarie. 
Certes solucions a-son lassades ancjemó indeterminades, ancje 
se si son dades indicacions; ma a-son pocjes rispiet a la propueste gra- 


fiche di fonde. In atres cundicions pulitiches, le lenghe furlane e-podaress 


proponisi tune grafie su la fate di chés des lenghes neolatines ocident- 
áls, stant che ancje "1 furlan al-à une lenghe neolatine ocidentàl. Ma par 
cumò si pense di tegnî une solucion de fate che o-vin dade chi dentri, 


par une lungje dade di timp. 


No crodin che si acetaràn chestes propuestes cun facilitát, di 
ogni bande. Ma o-varin di savé fă distincion tra cui che si oponarà cun 
argomentacions reacionaries, e cui dome al-varà pocje vóe di distacâsi 
di une tradicion grafiche che bielzà e-dure di un póc, ancje se no lu 
sodisfe adimplen. Chél al-sarà di scombati, chest di cunvinci. 

PRIME PART 


Quand nassie une question de grafie? 


Le question de graffe, e prime de grafie ché de koinè, e nass par une len- 


ghe quandche ché nacionalitàt che fevele chè lenghe e-ciape cussience 


di jessi une nacionalitát. Ma miéj, quandche une o plui classes sociâls di 


ché nacionalitát a-intindin di doprá un imprest, impár di chél de lenghe, 


par paroná in tune unitát dute la nacionalitát, e inviulále a deventá 
une nacion. A si proponin di identificà j lór interess cun chéj de naciona- 


litàt, e a-construissin '| universal (el stât) su la lor misure. 


In Friùl plui di une volte si a cirút di frontá la question, ma o no si á vút 
ben clár '| intindiment pulitic dal problem, o si à cirât di distuargilu, par 


impedi che al-less indenani 


Se cumò si domande di sierà une volte par dutes la question de graffe, 
o almancul di dà une indicacion sigure che vali par dute la nacion furlane 
par une lungje dade di timp, al-é parceche la question furlane, storicamen- 


tri e ancje puliticamentri, a-é madure par pratindilu. 


Inalore, no vino cumò une grafie furlane unide e buine? 


No, no le vin. O-vin dós grafies fondamentalmentri, che de Società 


Filologjiche Furlane, e ché implantade de Scuele Libare furlane. E atres 


grafies che a-revochin o a une o a cheatre, o a nissune des di 


La graffe de SFF e che de SL, ce justificacion storiche anin vude? 


1) La graffe de SFF, cun picules mudes, a-é ché aprovade simpri de SFF 
tal 1920, e progjetade di Ugo Pellis. In ché volte a-è stade une question 
tra cui che al-oleve la continuacion de grafie furlane dal '800, e cui che 


impi al-oleve mudâle. 


ais 


La grafie furlane dal '800 e rispietave la fonetiche tipiche furlane, e cun 
di plui ejere fondade sore criteris loics etimoloics. Vad? che si scriveve 
par esempli verd, cu la d, ancje se si pronunciave /vert/, parceche al 
feminin si dis verde, e a-é la d dapîd de ledris. 


Ugo Pellis e atris a-intindirin intalianà la graffe, parceche °l lôr nacionalisim 

talian no ur permeteve di intindi el Friùl tantche une nacionalitàt difaren- 

te di chè taliane. E no volevin savé'ndi nancje di koinè furlane, parceche 
no olevin ameti el problem pulitic di un imprest unic e ualîv par dute la 

nacion furlane. Par lór scrivi par furlan e interessási dal furlan al-oleve 

dî: a) evasion estetiche; b) ricercje filoloiche; c) penetracion de ideologiie 

sorestante tal mieg des classes popolars; e inalore d) consegne aes classes 

popolárs di un imprest, la lenghe e la culture furianes, ridusüt a jessi el 

mancul rivolucionari che al-podeve. 


La graffe inalore e-veve di jessi seond criteris fonetics cence koină. 
Valadî che, salvade une graffe di fate taliane, si devin regules par scrivi j 
suns des peraules. Stant che les feveles de lenghe furlane a-son tantes 
sparnigades dilung dut el Friúl, al-sucedeve che compagns si scrivevin 
j suns, ma difarentes a-vegnin für tal scrivi les peraules. La koinè e-jere 
batude in gracies dal principi fonetic. 


La pusicion loiche etimoloiche, contrarie, no podeve jessi sustignude cence 
sustigni par coerence ideoloiche la koiné furlane. E sustegni coerentementri 
une koină furlane al-oleve dî meti dentri une question pulitiche che si oleve 
dineâ. Cui che al-veve difendude cheste pusicion tal dibatiment ae 
SFF dal 1920 (Ercole Carletti) nol à olsát lá tant innà. E cussi al-à scu- 
gnút molâ. 


Insumes, j principis de SFF tiráts für tal 1920, a-jerin: 


a) cuintri la koinè furlane; e inalore 
b) par une grafie fonetiche par se stesse; 
c) par une grafîe intalianade. 


7. 
2) La grafie de Scuele Libare, a-é vegnude fùr taj agns cinquante, e 
cumò le doprin Int Furlane e Glesie Furlane, su par jù. 


La grafie de SL a-é vegnude für par une reacion cussiente di une clape 
di furlans cuintri les deviacions nacionalistiches talianes de SFF, su la 


fonde de dibisugne di une grafie che no foss intalianade, ma che foss 
daür les nicisses internes de lenghe furlane. Po a-jerin par une koiné. 
Dutcâs ancje cheste pusicion e-jere daür el criteri fonetic, parvie che les 
peraules si vevin di scrivi daür la formacion daj suns. La fonde de constru- 
cion de peraule a-restavin j suns. Ma stant che "l criteri fonetic al-jere 
poît sun tune koinè, nol jere pericul che la lenghe si crevass tes partico- 
laritàts des feveles. 


Insumes, j sii principis a-jerin: 


a) par une koinè, o lenghe cumune furlane; 

b) par une grafie fonetiche su la fonde de koinè; 

c) par une graffe daür des dibisugnes daj suns de lenghe furlane, no 
intalianade. 


Letares grafiches a-forin cirudes te graffe slovene: č, 2, £ 


Parcè chestes dòs graffes no vadino ben? 


Intant no van ben parceche a-son dòs. 


Ma la graffe de SFF e-va refudade imprimes parvîe che la question furlane, 
cemüd che domande di jessi risolvude daùr che si risolvin j problems des 
nacionalitàts minoritaries dal mond, ancje su la question de lenghe, seond 
la tradicion bielzà sperimentade daj muviments nacionalitaris e socialiscj, 
e-pratind di jessi metude difarent che le meterin j soviniscj de SFF dal 


1920, cun dutes les conseguences ancje de sielte dal scrivi par furlan. 


La graffe de SL a-é un pass unevore impuartant te direcion juste, e bisugne 

rendi merit a cui che le à sustignude e puartade indenant. Ma la question 
de graffe eà di tegnî cont di atres viodudes che no forin metudes dentri 
quandche nassă cheste grafie. 


Nol baste che la grafie che si sielg e-sedi une gr: 


che rispiete j suns 

furlans. Bisugne tegnî cont che à di sei la graffe di une lenghe che si 

inviule a deventà la lenghe nacionál de nacion furlane, cun dutes les 

conseguences: 

a) e-à di sei une grafie fate no par che pòs le scrivin (poetes predis e 
leterâts come fintramai cumò), e che chejatris dome le lein; inalore 

b) eà di jentrà tes scueles par che sedi insegnade a scrivi a ducj; 


c) eà di jentrá in dutes les ocasions dulà che si dopre une lenghe scrite 
Inalore: 


a) eá di segui criteris no dome fonetics, ma ancje didatics 


b) e criteris pratics. 


Indulà la grafíe de SL-Int Furlane no sodisfie j criteris dits pene cà sore? 


A) Par esempli, a proposit de question didatiche, el plurál daj noms cu 
la ledrís in t, cheste grafie lu met in z. E vegn a semeà cussî une eccecion 
grafiche al normal s da) piurà), Chest al e el cnten funeue su la fonde 
de koiné cuj pluràj in z. Didaticamentri al-è ben gjavá plui ececions 
che al-è pussibil. Parcă no meti semplicementri ts, dome zontant la s 


ae ledris? 
Esemplis: a) SL: frut/fruz; b) nestre propueste: frut/fruts. 


B) Par esempli, a proposit dal criteri pratic che o-disevin, SL emet te 
grafie j segns diacritics de lenghe slovene, les pipes. Ma les nestres 
machines di scrivi no ju àn. BISUGNE GJAVAU, parceche la machine 
di scrivi al-è un imprest di fonde de divulgacion de lenghe scrite, e no 


podin trascurà cheste facende e fále deventá un impidiment dal slargjási 


de lenghe furlane che impidiments indi à bielzà unevore. 


E nol vàl nuje obietà che si puedin ordenà machines di scrivi di pueste 
cuj segns diacritics, e che tes tipografies ju àn. Cheste obiecion a-é daür 
la loiche che uns pòs a-àn di scrivi e chejatris dome lei: a-é reacionarie! 
E no bisugne pensá che si puedi sfuarcá la int a cjoli machines di scrivi 
cuj segns diacritics: chest al-è idealisim dal plui pietós! 


^SEONDE PART 


Quale saressie inalore la propueste grafiche daür daj gnûvs criteris? 


Une grafie che sedi: 


a) par une koinè furlane; 

b) no fonetiche, su la fonde di cunsideracions loiches etimoloiches; 
c) pratiche; 

d) naturalmentri construide seond dibisugnes internes de lenghe (e inalore) 


no intalianade, fint là che al-è pussibil ). 


Ce si intindial par grafie didatiche, su la fonde di cunsideracions loiches 
etimoloiches? 


Si intind che par imparà a scrivi, no si partiss cumò daj suns che compo- 


nin les peraules, daür ju intindiments de grafie fonetiche; ma si partiss 
de unitàt de peraule, che si le cjale tantche une struture ideografiche in- 
terie; e dome daspò che si le à cunsiderade cussî, si puess jentrà te analisi 


des sós parts di dentri, che a-son j suns. 


Les modernes teorîes de didatiche dal scrivi (teories dal sistem global) 
a-dan reson a di chest viodi. 


La forme ideografiche de peraule, individuade te ledris de peraule, cence 


les parts variabiles de flession, a-é chè che nus jude a defini une graffe 

loiche etimoloiche. Par esempli, tes peraules /sanc/ /sangana/, la ledris 
de peraule +é sang, daür che ancje la etimologiie latine nus pand: 
sanguis, sanguinis. Inalore, daür el nestri viodi, si varess di scrivi par 
furlan sang, ancje se si pronuncie "1 ultim sun de peraule /c/: /sanc/. 

Acussi el voli di cui che al-à di imparà a lei e scrivi si use a individuă 
el cuarp de peraule, che al-reste fiss squasi in ducj j cás, in tes flessions 


che va incuintri la ledris, e tes composicions cun ché ledris. 


Ce si intindial che si à di meti dongje une grafie seond les dibisugnes 


internes de lenghe? 


Che no si à di fà tantche la SFF tal 1920, che sfuarcave la lenghe furlane 
a riverî la graffe taliane, fint a eliminá la pussibilitát di letares grafiches 


che j saressin stades necessaries pes sòs dibisugnes fonetiches. 


Ma ancje no si puess fà di mancul di constată che 'I voli daj furlans al-ă 
usát cu la graffe taliane, e a-coventaressin atres cundicions. pulitiches 
chenti par fà jentrà el principi di costruî la graffe furlane daür ché, par 
esempli, des lenghes neolatines ocidentáls (francés, catalan...) come che 


al-saress di just stant che "l furlan al-è une lenghe neolatine, ocidentál. 


Talian e rumen impî a-son lenghes neolatines orientàls. No si puess, par 
cumò almancul, adotà une graffe cu la qu in que, qui, al puest di chè 


cu la ch, in che, chi 


Cundute cheste osservacion al-reste simpri el principi che si puess e si 
à di construi une grafie furlane che no sedi sfuargade sun ché taliane 


fin a tradî la nature de lenghe, la nature fonetiche. 


Quale ése la nestre propueste di grafie furlane, in definitive? 


A) Alfabet. Chestes a-varessin di jessi les letares dal alfabet furlan: 


E 


A a H h R r 
B b i d $ a 
i J j Ss ss 
Ch ch L 1 x x 
Cs M m T t 
Gi ci N n U.: a 
D d 0 o v s 
E e Pop Z 2 
Ft Qua 

G g 

Gj gj 


Q 
5 


gn 
B) Series grafiches. 


a) c mâl: ci(ne) ce(ne) gu(c) co(c) ga(vate) (bra)c 
c dür: chi(le) che(ste) cü(c) co(jar) ca(davar) (po)c 


b) g mol: gí(r) ge(nár) zu(c) zo(vin) zá(l) (o-siel)g 
& dür: ghi(te) ghe(rb) gu(viér) go(laine) ga(liot) (san)g 


c) e mòl. 
In 1) silabe acentade daspò o su ché de c: cinise, nicisse, licénce 
2) silabe acentade prim di ché de c: plăce, Gurice, pestadice 
3) derivade dal ti latin: lecion, acion, stacion, pusicion. 


Note 1) Stant che e-jere stade cjolte la pipe su la z, la z ta cheste grafie e-á 


el sun sunant. El sun sord inalore lu cjape su la c e la ç. 


Note 2) Tes feveles furlanes si pronuncie /lession/, o /lecion/, o /lezion/. 
La forme grafiche in c e-saress une solucion di mieg, che juda- 


ress el svicinament viers la koiné par dutes les feveles. 


i a 


d) la cj a-é la prepalatine di cjan, cjavre, articjoc ... 


e) la j si le dopre tantche une semivocál, 1) te jentrade di peraule: j- 
udă, jesolá, o 2) quandche e-vegn für di une palatalisacion. luj (julius), 
miéj (melius); o 3) dentri te peraule: majór (maior). 


f) la sivilante ta cheste graffe si presente cun 
1)s; 2)ss 3) (x) 

La ultime forme x a-é une propueste che par cumó e-va cunsiderade dome 
tantche propueste. E varess di rendi j suns de sivilante palatine sorde e 
sunante che si pronuncie di certes bandes dal Friúl. Par esempli tes pe- 
raules lüs e lusór, che si proponaress di rendiles cun lux e luxór. Ma stant 
che une solucion acussi e-saress dificile cumó di jessi acetade, al-é miéj 
sperimentàle un póc a la volte, e intant doprá pe sivilante sorde palatine 


85 o 8, e par ché sunante s. 

La forme s si le dopre par rendi: 

1) la sivilante sunante in jentrade di peraule: seminari, Sef. 
dentri de peraule: rose 


2) la sivilante sorde - in jentrade di peraule: soreli, saùt 


- in jessude di peraul 


: puartes 


- denant di consunante: stombli, sgiav 


3) la sivilante palatine sorde - in jentrade di peraule: si, sierá 
in jessude di peraule, se la ledrís a-é un sunan- 
te: lûs (lusór) 


La forme ss si le dopre par rendi: 


1) La sivilante sorde - dentri de peraule: rosse, spesseá. 
- in jessude di peraule: ross, instess (rosse, instesse) 
2) La sivilante palatine sorde - dentri de peraule: cognossi, lassá 


- in jessude di peraule: cognoss, partiss. 


-13- 


Note - Cjalá la difarence tra rose e rosse. 


g) la gj a-é la prepalatine di gjat, gjaline, gugjá 


h) la q si le dopre dulà che a-é ancje in latin: quadri, question, .... 


C) Sul principi loic etimoloic. 


J suns che a-presentin interess quandche ‘a-son dapîd de ledris, a-son: 


b  Ledrîs: plomb “composicion: plombá, plombadure 
d ” verd È sverdeò, verde 
mad (lat. modus) " mudá 


Note. Atres ledris. tantche stát, veretàt. obleát, a-fasin in t, parvie che 
etimoloicamentri in latin a-fasin in t: status, veritatem, obligatus, 


ancje se tes flessions furlanes o-vin veretadone, stade, obleade. 


ri ledrîs: leg (mole) composicion: legál 
mieg (mole) ui miege (o ancje mietg - miege) 
sang (dure) " sangs 


Note. Ma se la flession o composicion e-met daspò la g u, a, 0, la g e-scuegn 


deventa z: miezut. 


m ledris: nom composicion: nomená 

e * braç i brags, bragadure 

gn " disegn su disegns 

88 " ross La rosse 

(x) ~ lux "© luxôr, luxár 

t ” frut B fruts, frutate 
mut i mute 

v " cjav T cjavon 

D) Les letares grafiches cu les formes gramaticáls. 


a) Plurál 


1) El pluràl furlan si fás par regule zontand ae ledris la s 


Cás: gustá/gustás leg/legs ross/ross 
plomb/plombs —ami/amis (lûx/lûxs) 
truc/trucs disegn/disegns frut/fruts 
pog/pogs variabil/variabils gnüv/gnüvs 
mâd/mâds salam/salams 
rie/ries ordin/ordina 
sâf/sâfe zup/zups 
sang/sangs cjár/cjárs 

câs/câs 


Note. Dulà che la ledrîs e-finiss in s o ss, no si zonte la s dal plurál. 

2) J noms masculins che a-àn la ledris in |: cjavâl, puj@l, a-fasin al 
plurál in j: cjaváj, pujâj. 

3) J noms che a-àn la ledris in t o d, e cun prim de t une consum 
ante: comunist, artist, grand, a fasin al plurál in cj: comuniscj, 
artiscj, grancj. 

Note. Chest al-è un dislontanament dal principi loic etimoloic, e ancje 


chél al pont 2) disore. 
4) La peraule dut e-fas ducj La peraule an, e-fás agns. La peraule 
póc, e-fás pôs e pid, e-fás pis 
b) Incressitivs 


La peraule salüt (lat. salus, salutis) e fis tal agietiv salutár, ma tal in- 
cressitiv saludone. Peraules cu la ledris in t, tal incressitiv a-fasin in d 
dispess. 


B M 


c) Participis e jarundis. 
J participis a-àn la ledris che jess in t, e ju jarundis in d. 
Participi: impuartant, impuartante 
Jarundi: cjaland les vitriries 
d)'L articul masculin plurâl al-ă j, che al-puess deventá ju denant di 
vocál: j stomblis, ju artesans o j artesans, 


La j ejentre ancje tes preposicions articolades: taj, cuj daj, .... 


E) Atris segns grafics. 


a) Acentacion. Acent acüt: ( ^) e grâv: ( `). Si ju dopre dome quandche 
si scuegnin fă distincions di suns o di peraule, e tes peraules cun plui 
silabes, cun acentacion su la ultime: ju e jù, la e là.... 


b) Quantitât. La quantitàt si le segne: ( ^) par indicà la lungje tes vo- 
câls, soredut taj infinits e taj participis passâts: mangia, mangjât, a 
mangjále, a nudrii, ... 

Par fà distincion di peraules: che, ché (o-dís che tu polsis, o-viod ché femine); 

no, nó (no tu-vâs, nó no lin) 

Eva ben, cence scugnî meti el segn ( "), dulà che si devin separă les vocals 


par no che a-fasin ditongacion: rie, amie. 


e) 'L apostròf: ( ' ). L'apostróf si lu met al puest di alc che al-è colát. 
Ma al-è "I câs di limitálu plui che al-è pussibil, par dôs resons: 
1)par che "1 furlan nol cjapi l'ande des grafies daj dialets talians 
plens di apostròfs; 
2) par no rendi pesante la scriture, e dificile la didatiche dal scrivi. No 
stin a dismenteâsi che j fruts a-falin tal scrivi unevore ju apostròfs, e 
les grafíes furlanes doprades fint cumò a-son masse assurdamentri cj- 


amades di apostròfs, soredut taj preverbs; apostròfs denant daj preverbs: 


3s 


"o, e, e apostròfs daspă el preverb: a”, 
Inalore elimină "1 apostròf: 


1) taj preverbs: 
2) tal incuintri di vocàl tantche: che al-va, impî di ch'al-va. 


Doprâlu, se si vùl: 


1) tal articul masculin singolâr el, se prim o daspò a-é une vocál: cirî 1 
truc, o ancje: ciri el truc: tu-gjavis "| apostròf, o ancje: tu-gjavis el a- 
postróf. 


2) Tal articul feminin singolár, denant di a: l'arie, o ancje la arie. 


d) La stricute: ( - ). La stricute e-va ben pe eliminacion daj apostrófs taj pre- 


verbs: jo o-voi, tu tu-vas, lui al-va, ....., impi che jo 'o voi, tu tu vas, lui 


al va, nó ‘o lin, voatris 'o vais, lor a’ van. 
Dutcás, achi si podaress meti facoltative la stricute, ancje se si à di elim- 
inâ "| apostròf: jo o voi, tu tu vas, .... 
La stricute no si varess di metile quandche tra preverb e verb a-son pro- 
noms: jo o ti cjali, impî che: jo o-ti-cjali 
Un póc ingredeade a-é la question tal cás daj pronoms che a-fasin di com- 
plement obiet e di tiermin, e si metin dongie denant dal verb o despò 
dal verb. Fasin une tabele: 

Complement di tiermin in: 


Lme persone singolâr 


mi lu: o mal clami clamámal 
mi ju: o mai clami clamámai 
mi le: o me clami clamáme 
mi les: o mes clami clamâmes 


nus lu: 
nus ju: 
nus le: 


nus les: 


us lu: 
us ju: 
us le: 


us les 


ur lu: 
ur ju: 
ur le: 


ur les: 

2.de persone singolàr 

: © tal clami clamátal 
o tai clami clamátai 
o te clami clamáte 

: o tes clami clamátes 

3.ce persone singolâr 

o jal clami clamájal 
o jai clami clamájai 
o je clami clamâje 
o jes clami clamâjes 


1.me persone plurál 


nus-al clami (nus al clami) 
nus-ai clami (nus ai clami) 
nuse clami (nus e clami) 


nus-es clami (nus es clami) 
2.de persone pluràl 
us-al clami (us al clami) 
us-ai clami (us ai clami) 
us-e clami (us e clami) 
uses clami ( us es clami) 
3.ce persone pluràl 
ur-al clami (ur al clami) 
ur-ai clami (ur ai clami) 
ur-e clami (ur e clami) 


ur-es clami (ur es clami) 


clamánusal (clamánusal) 
clamánus-ai (clamànusai) 
clamánuse (clamánuse) 


clamánus-es (clamánuses) 


clamânus-al (clamánusal) 
clamâus-ai (clamâusai) 
clamâus-e (clamàuse) 


clamâus-es (clamâuses) 


clamáur-al (clamáural) 
clamáur-ai (clamáurai) 
clamáur-e (clamáure) 


clamáur-es (clamáures) 

TIERCE PART 
E quale saressie la koinè de lenghe furlane? 


Achi o-acetin tantche koinè de lenghe furlane ché che storicamentri si 
è vegnude a formà di un secul di cheste bande te leteradure plui cussiente 
e di plui larg respir. Tant par intindisi, a-podaressin jessi cjapàts tantche 
riferiment j vangéj di pre Checo Placerean: la lenghe e-corispuind a chè 
dal Friùl di mieg, su par jú. Ma intindinsi. La koinè furlane no è une 
lenghe fisse e fissade, cence pussibilitàts di movisi. A-é une lenghe che 
à un cuarp di fáj riferiment, ancje se a-restin intór intòr situacions no 
ancjemò definides. Qualchidune si podaress definile, e si varess di definile 
prim che al-è pussibil, ma ancje si à di lassà che une lenghe e-vedi pussi- 


bilitàts di espansion e di transformacion. 


Unitát di fonde, inalore, cun pussibilitáts di difarences limitades tal scrivi 
la lenghe comune furlane. 
Qualchi particolaritát te koiné: 


1) Achî o-invidin a scrivi el feminin in -es, che.a-é une forme di mieg tra -is 
e -as, e po al-è te fevele di tante part dal Friül. Ma o-podaressin 
ancje lassà la pussibilitát achi di une di chés difarences limitades che 
o-disevin disore. La libertát par cumó di scrivi o in -is, o in -es, o in -as 


seontri che un si sint: lis dalminis, les dalmines, las dalminas. 
2) O-cjapin su el grop ier, e no iar: pierdi, sierà, e no piardi, siará. 


3) Tal presint dal verb jessi, indicativ, tierce persone singolàr feminine, o- 


doprin la forme: a-é, e te forme domandative: ese? 


Pal masculin: al-é, e pe forme domandative: ésal? 


4) Tal indicativ imperfet di jessi, o-doprin les formes: o-jeri, tu-jeris, al-je- 


-20- 


15 pic. 2022 
31106, 202 


finide di stampá tal jugn 1977 
là de Cooperativa Libraria Universitaria Friulana 
Vie Glemone, 22 - Udin 


Aer 
DI “gono! 
n, d'ingresso : 


L mo $16. 


